Blaze7451/Wiki-th-20250601 huggingface dataset:
วิทยาลัยการสาธารณสุขสิรินธร จังหวัดตรัง

วิทยาลัยการสาธารณสุขสิรินธร จังหวัดตรัง เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข ตั้งอยู่ที่ 89 หมู่ที่ 2 ตำบลควนธานี อำเภอกันตัง จังหวัดตรัง

**ประวัติ**
วิทยาลัยการสาธารณสุขสิรินธร จังหวัดตรัง ได้ริเริ่มก่อสร้างขึ้นโดยดำริของ นายชวน หลีกภัย ขณะดำรงตำแหน่งรัฐมนตรีว่าการกระทรวงสาธารณสุข เมื่อ พ.ศ. 2532 โดยสถานที่ก่อสร้างได้มีการประสานงานกับกำนันผู้ใหญ่บ้านตำบลควนธานี อำเภอกันตัง จังหวัดตรังในขณะนั้น คือ นายยวด มณีนูน และนายเพื่อม ปานชนะ โดยใช้พื้นที่ทุ่งลานไซหัก ประมาณ 96 ไร่ นพ.ณรงค์ ฉายากุล นายแพทย์สาธารณสุขจังหวัดตรังในขณะนั้น ได้มาสำรวจสถานที่แล้วพบว่าสถานที่ดังกล่าวส่วนหนึ่งเป็นหนองน้ำและส่วนหนึ่งปลูกผักมีปัญหากับชุมชนน้อยมาก จึงสนับสนุนให้ใช้พื้นที่ดังกล่าวสร้างวิทยาลัยในวันที่ 29 กุมภาพันธ์ พ.ศ. 2536 คณะกรรมการพิจารณาขอใช้ที่ดินได้พิจารณาให้กระทรวงสาธารณสุขใช้ที่ดิน 78 ไร่ 1 งาน 50.5 ตารางวาในการก่อสร้าง โดยใช้งบประมาณ 165 ล้านบาท เป็นงบผูกพันปี 2535–2538 นอกจากนี้ ยังได้รับการสนับสนุนจากประชาชนตำบลควนธานี บริจาคที่ดินทำถนนเข้าวิทยาลัยฯ และมีการสนับสนุนจากองค์กรภาครัฐและเอกชนอีก คือ ในปีงบประมาณ 2540 การกีฬาแห่งประเทศไทย สำหรับใช้ก่อสร้างสนามกีฬาควนธานี เพื่อใช้เป็นที่ออกกำลังกายสำหรับนักศึกษาและประชาชนในตำบลควนธานีและพื้นที่ใกล้เคียง

**หลักสูตร**
วิทยาลัยเปิดดำเนินการสอนในหลักสูตรต่างๆ ดังนี้- หลักสูตรประกาศนียบัตรสสาธารณสุขศาสตร์ สาขาสาธารณสุขชุมชน เริ่มดำเนินการ ปีการศึกษา 2538 - ปัจจุบัน- หลักสูตรประกาศนียบัตรสสาธารณสุขศาสตร์ สาขาเทคนิคเภสัชกรรม เริ่มดำเนินการ เมื่อปี 2540 -ปัจจุบัน - หลักสูตรประกาศนียบัตรสสาธารณสุขศาสตร์ สาขาทันตสาธารณสุข เริ่มดำเนินการ เมือปี 2541 - ปัจจุบัน- หลักสูตร วิทยาศาสตร์บัณฑิต สาขาสาธารณสุขศาสตร์ (โครงการความร่วมมือระหว่าง มหาวิทยาลัยทักษิณ และ วิทยาลัยสาธารณสุขสิรินธร ตรัง) เปิดทำการสอนระหว่างปีการศึกษา 2542 - 2546 (ปัจจุบัน มหาวิทยาลัยทักษิณ เป็นผู้ดำเนินการ)

**ผู้ดำรงตำแหน่งผู้อำนวยการวิทยาลัย**
1.นางกรรณิการ์ บันเทิงจิตร  ดำรงตำแหน่งผู้อำนวยการ ตั้งแต่เริ่มก่อตั้งวิทยาลัย 22 ธันวาคม 2538 ถึง 8 เมษายน 2544 
2.นายสุวัฒนา  ค่านคร  ดำรงตำแหน่งผู้อำนวยการ เมื่อ 29 พฤศจิกายน 2544 ถึง 4 ธันวาคม 2546
3.นายวีระพันธุ์  อนันตพงศ์  ดำรงตำแหน่งผู้อำนวยการ เมื่อ 4 ธันวาคม 2546 ถึง 2 มีนาคม 2550
4.ดร.จิราพร  วัฒนศรีสิน  ดำรงตำแหน่งผู้อำนวยการ เมื่อ 9 มีนาคม 2550 ถึง 28 มกราคม 2551
5.นายจิตติ  นิสยันต์  ดำรงตำแหน่งผู้อำนวยการ เมื่อ 4 กุมภาพันธ์ 2551 ถึง 5 เมษายน 2556
6.นายไพบูลย์ ชาวสวนศรีเจริญ  ดำรงตำแหน่งผู้อำนวยการ เมื่อ 9 เมษายน 2556 ถึง 30 กันยายน 2565
7.นายอดิศักด์ ศรีละออง ดำรงตำแหน่ง รักษาราชการแทนผู้อำนวยการ เมื่อ 1 ตุลาคม 2565 ถึง 1 กุมภาพันธ์ 2566
8.นายสุนทร ปราบเขต ดำรงตำแหน่งผู้อำนวยการ เมื่อ 2 กุมภาพันธ์ 2566 ถึงปัจจุบัน

**แหล่งข้อมูลอื่น**
  วิทยาลัยการสาธารณสุขสิรินธร จังหวัดตรัง date=2007-03-20 
ตรัง
หมวดหมู่:สถาบันพระบรมราชชนก
การสาธารณสุขสิรินธร
หมวดหมู่:สถานศึกษาในอำเภอกันตัง
หมวดหมู่:นักออกแบบเสื้อผ้า

หมวดหมู่:นักออกแบบ
หมวดหมู่:แฟชั่น
หมวดหมู่:บุคคลแบ่งตามอาชีพ
หมวดหมู่:เครื่องแต่งกาย
ฟร็องซัว ดูว์วาลีเย

ดูว์วาลีเย ในปี 1968
ฟร็องซัว ดูว์วาลีเย (François Duvalier, 14 เมษายน พ.ศ. 2450 - 21 เมษายน พ.ศ. 2514) อดีตประธานาธิบดีแห่งสาธารณรัฐเฮติ เจ้าของฉายา "ปาปาด็อก" (Papa Doc) เกิดเมื่อวันที่ 14 เมษายน พ.ศ. 2450 (ค.ศ. 1907) ที่สาธารณรัฐเฮติ เมื่อโตเป็นหนุ่ม เขาเลือกศึกษาวิชาการแพทย์ ต่อมาได้เปลี่ยนใจลงเล่นการเมือง โดยมีอุดมการณ์อย่างหนักแน่นที่จะเป็นปากเป็นเสียงแก่ประชาชนผิวสีที่ยากไร้และด้อยโอกาสที่มีเป็นจำนวนมากในเฮติ และเพื่อการสนับสนุนและพัฒนาระบอบประชาธิปไตย เขาจึงเป็นที่ชื่นชอบของประชาชน จนเมื่อเขาลงเลือกตั้งในปี พ.ศ. 2500 (ค.ศ. 1957) เขาจึงได้ชัยชนะในการเลือกตั้ง ได้รับตำแหน่งเป็นประธานาธิบดีแห่งเฮติ
แต่เมื่อเขาได้ขึ้นเป็นประธานาธิบดีแห่งเฮติ เขากลับพยายามจะกอบโกยทรัพย์สินและอำนาจไว้แต่ผู้เดียว เขาหนุนหลังให้รัฐบาลของเขากระทำการฉ้อราษฎร์บังหลวงและติดสินบนมากมาย เพื่อกอบโกยผลประโยชน์ ดังนั้นเมื่อการกระทำเหล่านี้รั่วไหลออกไป ประชาชนต่างสิ้นศรัทธาในดูว์วาลีเย 
เมื่อประชนเริ่มรังเกียจเขา เขาจึงได้จัดตั้งหน่วยตำรวจพิเศษขึ้นลับ ๆ โดยหน่วยตำรวจลับนี้มีอำนาจจับกุม ทรมาน สังหารใคร และอย่างไรก็ได้ ตามบัญชาของดูว์วาลีเย ดังนั้นเมื่อหน่วยตำรวจลับนี้เป็นที่รู้จักของประชาชนทั่วไป ประชาชนจึงนิยมเรียกหน่วยตำรวจนี้ว่า ตงตงมากุต (Tonton Macoute) ซึ่งแปลว่า มนุษย์ปีศาจ
ในเฮติ ประชาชนส่วนใหญ่ยังนับถือไสยศาสตร์วูดู หรือการนับถือผีและวิญญาณ แต่แทนที่ดูว์วาลีเยจะให้การศึกษาที่ถูกต้องแก่ประชาชน เพื่อให้เชื่อแต่พอสมควร กลับประกาศตนเป็นผู้นำวูดู และทำหลายสิ่งหลายอย่างเพื่อให้ประชาชนจมอยู่ในความหวาดกลัวยิ่งขึ้น
ต่อมา เมื่อเขาใกล้จะสิ้นสุดวาระลง เขากลับใช้อำนาจที่มียกเลิกรัฐธรรมนูญฉบับเก่าเสีย แล้วร่างรัฐธรรมนูญฉบับใหม่ขึ้น แต่งตั้งตนเป็นประธานาธิบดีเฮติตลอดชีพ ด้วยเหตุนี้เฮติจึงล่มจมลงเรื่อย ๆ โชคดีที่สหรัฐอเมริกายังให้ความช่วยเหลือแก่เฮติในด้านต่าง ๆ มาอย่างดีตั้งแต่เฮติได้รับเอกราชจากชาติมหาอำนาจตะวันตก
แต่ด้วยสหรัฐอเมริกาเห็นว่า การกระทำของดูว์วาลีเยนั้นไม่เหมาะสม ไม่ควรให้ความช่วยเหลือแก่เฮติอีกต่อไป สหรัฐฯ จึงตัดสินใจตัดความช่วยเหลือทั้งหมดที่เคยให้เฮติ เศรษฐกิจของเฮติจึงย่ำแย่ลงไปกว่าเดิม
ฟร็องซัวเสียชีวิตลงด้วยโรคหัวใจเมื่อวันที่ 21 เมษายน พ.ศ. 2514 (ค.ศ. 1971) และได้แต่งตั้งฌ็อง-โกลด ดูว์วาลีเย ลูกชายของเขาเองเป็นประธานาธิบดีคนต่อไป 
หมวดหมู่:ประธานาธิบดีเฮติ
หมวดหมู่:ผู้นำสูงสุด
หมวดหมู่:นักการเมืองเฮติ
หมวดหมู่:เมืองแบ่งตามประเทศ

ในบางประเทศไม่มีการแยกความแตกต่างระหว่างนครกับเมืองอย่างเป็นทางการ หรือแม้แต่ระหว่างนคร เมือง และหมู่บ้าน สำหรับประเทศที่ไม่มีการแยกความแตกต่างดังกล่าวจะอยู่ในหมวดหมู่นี้
หมวดหมู่:เมือง
หมวดหมู่:หมวดหมู่แบ่งตามประเทศ
!
หมวดหมู่:เมืองในประเทศเยอรมนี

หมวดหมู่นี้รวบรวมบทความเกี่ยวกับชุมชนเมืองที่มีประชากรน้อยกว่า 100,000 คน สำหรับชุมชนเมืองที่มีขนาดใหญ่กว่า 100,000 คนให้ดูที่หมวดหมู่ นครในประเทศเยอรมนี
หมวดหมู่:หน่วยการบริหารของประเทศเยอรมนี
เยอรมนี
ห้าสหายผจญภัย

ห้าสหายผจญภัย (The Famous Five) เป็นวรรณกรรมเยาวชนแนวผจญภัย ผลงานของอีนิด ไบลตัน นักเขียนชาวอังกฤษ เนื้อเรื่องแบ่งเป็นออกเป็น 21 เล่ม  ได้รับการตีพิมพ์ไปทั่วโลกและยังถูกสร้างเป็นละครโทรทัศน์ถึง 2 ครั้งด้วยกัน ซึ่งในภาษาไทยนี้ สำนักพิมพ์แก้วกานต์ และ บริษัท สำนักพิมพ์นานมีบุ๊คส์ จำกัด ได้จัดพิมพ์ขึ้น

**รายชื่อหนังสือ**
 เกาะมหาสมบัติ- ผจญภัยในเส้นทางลับ- แผนลักพาตัว- ทลายแผนค้าของเถื่อน- ละครสัตว์มหาภัย- สูตรลับเกาะเคอร์ริน- ล่ารถไฟปีศาจ- ตัวประกันสุดแสบ- เพื่อนคู่แค้น- ทะเลสาบปริศนา- ปราสาทลึกลับ- ผจญภัยในหอร้าง- หมอกลึกลับ- บ้านชุลมุน- ปริศนาขุมทรัพย์โรมัน- ความลับฟาร์มผีเสื้อ- ภูเขามหาภัย- อุโมงค์ลึกลับ- สมบัติใต้ทะเล- เกาะมหาภัย- ปริศนาบนหอคอย

**ตัวละครหลัก**
# จูเลียน
# ดิ๊ก
# แอนน์
# จอร์จ
# ทิโมธีหรือทิมมี (สุนัข)

**อ้างอิง**
 http://www.nanmeebooks.com/microsite/microsite.php?mcs_id=4&mnu_id=17&mnutype=Static date=2007-09-27 - อีนิด ไบลตัน. ผจญภัยในเส้นทางลับ.; 2547. สำนักพิมพ์ นานมีบุ๊คส์พับลิเคชั่น.

**ดูเพิ่ม**
 อีนิด ไบลตัน

**แหล่งข้อมูลอื่น**
 http://www.enidblytonsociety.co.uk- http://www.navrang.com/?Page=Categories&ID=15 date=2007-09-28 
หมวดหมู่:งานเขียนของอีนิด ไบลตัน
หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:อีนิด ไบลตัน
หมวดหมู่:วรรณกรรมในปี พ.ศ. 2485
คอรัสซัง

คอรัสซานท์ (Coruscant) เป็นดาวเคราะห์สมมุติจากภาพยนตร์ชุด สตาร์ วอร์ส ปรากฏให้เห็นในภาพยนตร์ตลอดทั้งไตรภาคต้น และฉากเสริมในภาพยนตร์สตาร์ วอร์ส เอพพิโซด 6: การกลับมาของเจได ตั้งแต่ฉบับพิเศษ ปี พ.ศ. 2540 รวมไปถึงฉบับดีวีดี อีกทั้งหนังสือการ์ตูน หนังสือนิยาย และเกมในเรื่องแต่งชุดนี้อีกมาก มีความสำคัญตามท้องเรื่องเป็นเมืองหลวงของสาธารณรัฐกาแลกติก ซึ่งเป็นฉากหลังของเหตุการณ์สำคัญๆ จำนวนมาก
คอรัสซานท์เป็นนครหลวงศูนย์กลางการปกครองของกาแลกซีมานับพันปี และเป็นที่ยอมรับกันโดยทั่วไปว่าเป็นพิภพดาวเคราะห์ที่มีความสำคัญมากที่สุดเกือบตลอดทั้งประวัติศาสตร์ของกาแลกซี เป็นนครหลวงศูนย์กลางของสาธารณรัฐกาแลกติก จักรวรรดิกาแลกติก สาธารณรัฐกาแลกติกใหม่ อาณานิคมยูซาน วอง และพันธมิตรกาแลกติก เส้นทางการค้าจำนวนมากของกาแลกซี รวมไปถึงเส้นทางการค้าเพอร์เลเมียน (Perlemian Trade Route) เส้นทางคอเรลเลียน (Corellian Run) เส้นทางการค้าเมเทลลอส (Metellos Trade Route) เส้นทางโครอส (Koros Trunk Line) และ Leisure Corridor ล้วนตัดผ่านดาวคอรัสซัง์แห่งนี้ ทำให้ดาวดวงนี้กลายเป็นพิภพที่มั่งคั่งที่สุดในกาแลกซี นอกจากนี้ยังมีการกำหนดให้พิกัดไฮเปอร์สเปซของคอรัสซานท์เป็น (0,0,0) อีกด้วย
นครหลวงกาแลกติก (Galactic City) บนคอรัสซานท์นั้นเป็นเมืองที่แผ่ขยายไปจนทั่วดาวทั้งดวง ในช่วงการปกครองของสาธารณรัฐกาแลกติกเมืองนี้คือนครหลวงสาธารณรัฐ (Republic City) ในช่วงการปกครองจักรวรรดิกาแลกติกเมืองนี้คือนครหลวงแห่งจักรพรรดิ (Imperial City) หรือนครหลวงคอรัสซานท์ (Coruscant City) ในช่วงการปกครองของสาธารณรัฐกาแลกติกใหม่เมืองนี้คือนครหลวงสาธารณรัฐใหม่ (New Republic City) และในช่วงการรุกรานยูซาน วองเมืองนี้คือนครยูซานทาร์ (Yuuzhan'tar)

**แหล่งข้อมูลอื่น**
  Coruscant ใน  Star Wars Databank-  Coruscant ใน  Wookieepedia: The Star Wars Wiki
หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
คณะศึกษาศาสตร์ มหาวิทยาลัยนเรศวร

คณะศึกษาศาสตร์ มหาวิทยาลัยนเรศวร มีความเป็นมาหลายยุค หลายสมัย ตั้งแต่มหาวิทยาลัยศรีนครินทรวิโรฒ วิทยาเขตพิษณุโลก และมหาวิทยาลัยนเรศวรในปัจจุบัน โดยคณะศึกษาศาสตร์ มหาวิทยาลัยนเรศวรมีบทบาทสำคัญในการผลิตบุคลากรทางการศึกษาในภาคเหนือตอนล่างมากกว่า 40 ปี

**ประวัติ**
คณะศึกษาศาสตร์ มหาวิทยาลัยนเรศวร มีความเป็นมาตั้งแต่ วันที่ 18 มกราคม พ.ศ. 2510 สภาวิทยาลัยวิชาการศึกษาได้มีมติให้เปิดวิทยาลัยวิชาการศึกษาพิษณุโลกขึ้น กระทรวงศึกษาธิการได้ประกาศจัดตั้งเป็นทางการเมื่อวันที่ 25 มกราคม พ.ศ. 2510 คณะศึกษาศาสตร์จึงจัดตั้งขึ้น พร้อมๆ กับการเป็น วิทยาลัยการศึกษา พิษณุโลก เนื่องจากวิทยาลัยวิชาการศึกษาเป็นสถาบันอุดมศึกษาที่ผลิตวิชาชีพครู ในระดับปริญญาเพียงสาขาเดียวเท่านั้น จนกระทั่งวันที่ 28 มิถุนายน พ.ศ. 2517 ได้มีประกาศในราชกิจจานุเบกษา ให้ยกฐานะวิทยาลัยวิชาการศึกษา ขึ้นเป็นมหาวิทยาลัยศรีนครินทรวิโรฒ วิทยาลัยวิชาการศึกษา ที่เป็นสาขาก็ได้รับการ ยกฐานะเป็นมหาวิทยาลัยศรีนครินทรวิโรฒใหม่ด้วย แต่ยังคงเป็นสาขาของมหาวิทยาลัยศรีนครินทรวิโรฒ วิทยาลัยการศึกษา พิษณุโลก ได้เปลี่ยนเป็น มหาวิทยาลัยศรีนครินทรวิโรฒ วิทยาเขตพิษณุโลก และได้เปิดสอน 4 คณะ คือ คณะศึกษาศาสตร์ คณะมนุษยศาสตร์ คณะวิทยาศาสตร์ และคณะสังคมศาสตร์ ต่อมาได้ยกฐานะเป็น คณะศึกษาศาสตร์ มหาวิทยาลัยนเรศวร เมื่อวันที่ 29 กรกฎาคม พ.ศ. 2533

**หน่วยงาน**
หน่วยงานของคณะศึกษาศาสตร์ มหาวิทยาลัยนเรศวร ประกอบด้วย สำนักงานเลขานุการคณะ และ 4 ภาควิชา ดังนี้​-  สำนักงานเลขานุการคณะ date=2012-08-26 -  ภาควิชาการศึกษา date=2007-06-22 -  ภาควิชาบริหารและพัฒนาการศึกษา date=2007-06-30 -  ภาควิชาเทคโนโลยีและสื่อสารการศึกษา date=2007-05-15 - ภาควิชาพลศึกษาและวิทยาศาสตร์การออกกำลังกาย date=2018-08-09 

**หลักสูตรการศึกษา**

**ดูเพิ่ม**
 มหาวิทยาลัยนเรศวร- รายชื่อคณะศึกษาศาสตร์ในประเทศไทย

**แหล่งข้อมูลอื่น**
  มหาวิทยาลัยนเรศวร-  คณะศึกษาศาสตร์ มหาวิทยาลัยนเรศวร date=2015-02-23 
นเรศวร
หมวดหมู่:หน่วยงานในมหาวิทยาลัยนเรศวร
โปรแกรมอรรถประโยชน์

ประเภทการจัดการไฟล์ (file manager)
โปรแกรมอรรถประโยชน์ (utility program/software) เรียกสั้นๆ ว่า ยูทิลิตี เป็นโปรแกรมประเภทหนึ่งที่ทำงานบนระบบปฏิบัติการ คุณสมบัติการใช้งานนั้นค่อนข้างหลากหลาย ส่วนมากใช้เพื่อบำรุงรักษาและเพิ่มประสิทธิภาพการทำงานของคอมพิวเตอร์ ช่วยสนับสนุน เพิ่ม หรือขยายขีดความสามารถของโปรแกรมที่ใช้งานให้มีประสิทธิภาพมากขึ้น ยูทิลิตี้แบ่งออกเป็นสองชนิดคือ โปรแกรมอรรถประโยชน์สำหรับระบบปฏิบัติการ (OS utility program) และโปรแกรมอรรถประโยชน์อื่น ๆ (stand-alone utility program)

**โปรแกรมอรรถประโยชน์สำหรับระบบปฏิบัติการ**
 ประเภทการจัดการไฟล์ (file manager)- ประเภทการถอนโปรแกรม (uninstaller)- ประเภทการสแกนดิสก์ (disk scanner)- ประเภทการจัดพื้นที่เก็บข้อมูล (disk defragmenter)- ประเภทรักษาหน้าจอ (screen saver)

**โปรแกรมอรรถประโยชน์อื่น ๆ**
 โปรแกรมป้องกันไวรัส (anti-virus program)- โปรแกรมไฟร์วอลล์ (firewall)- โปรแกรมบีบอัดไฟล์ (file compression utility)
หมวดหมู่:ซอฟต์แวร์ระบบ
หมวดหมู่:สิ่งก่อสร้างในประเทศจีน

รวมบทความเกี่ยวกับสิ่งก่อสร้างที่ตั้งอยู่ในประเทศจีน ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศจีนดูที่หมวดหมู่:สถาปัตยกรรมจีน
จ
หมวดหมู่:ประเทศจีน
จ
เครื่องอ่านบาร์โค้ด

เครื่องอ่านบาร์โค้ด
เครื่องอ่านบาร์โค้ด (barcode reader) ตัวเลขของรหัสสินค้าที่ใช้ในการจัดเก็บข้อมูลของระบบสินค้าคงคลังจะมีจำนวนหลักค่อนข้างมาก เมื่อต้องการเรียกใช้หรือตรวจสอบโดยการป้อนข้อมูลผ่านแป้นพิมพ์จะทำให้เกิดการผิดพลาดได้ง่าย จึงเกิดแนวคิดในการพิมพ์รหัสสินค้าออกมาเป็นแบบแท่งรหัสสีดำและขาวต่อเนื่องกันไปเรียกว่า บาร์โค้ด ซึ่งนำไปใช้พิมพ์ในรหัสสินค้าอุปโภคและบริโภคทั่วไป เพื่อสะดวกในการเช็คสินค้าคงเหลือรวมไปถึงการคิดเงินนั่นเอง เครื่องอ่านรหัสเราเรียกว่าเครื่องอ่านบาร์โค้ด มีหลายรูป เช่น แบบมีด้ามจับคล้ายปืน หรือบางแบบก็ฝังในแท่นของเครื่องเก็บเงินสดเลย พบเห็นได้ตามจุดบริการขาย (POS - Point Of Sale) ในร้านอาหาร ร้านสะดวกซื้อ หรือห้างสรรพสินค้าทั่วไป
หมวดหมู่:การระบุและการยึดเก็บข้อมูลอัตโนมัติ
หมวดหมู่:ระบบฝังตัว
หมวดหมู่:บาร์โค้ด
หมวดหมู่:สิ่งก่อสร้างในสหรัฐอาหรับเอมิเรตส์

อาหรับเอมิเรตส์
หมวดหมู่:สหรัฐอาหรับเอมิเรตส์
อาหรับเอมิเรตส์
หมวดหมู่:สิ่งก่อสร้างในประเทศไทย

รวมบทความเกี่ยวกับสิ่งก่อสร้างที่ตั้งอยู่ในประเทศไทย ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศไทยดูที่สถาปัตยกรรมไทย
ทไทย
หมวดหมู่:ประเทศไทย
ทไทย
หมวดหมู่:สถาปัตยกรรมไทย
หมวดหมู่:มายากล

หมวดหมู่:มายา
หมวดหมู่:การเสแสร้ง
หมวดหมู่:การบันเทิง
หมวดหมู่:งานอดิเรก
หมวดหมู่:ศิลปะการแสดง
เดวิด คอปเปอร์ฟิลด์ (นักมายากล)

เดวิด คอปเปอร์ฟิลด์ (David Copperfield) (ชื่อแรกเกิดคือ เดวิด เซธ คอตคิน - David Seth Kotkin) เกิดวันที่ 16 กันยายน พ.ศ. 2499 เป็นนักมายากลชาวอเมริกันที่มีชื่อเสียงมากคนหนึ่งของโลก ลักษณะการแสดงของคอปเปอร์ฟิลด์มีลักษณะของการเล่าเรื่อง โดยมายากลที่มีชื่อเสียงได้แก่ การเสกให้เทพีเสรีภาพหายไป การลอยตัวข้ามแกรนด์แคนยอน และการเดินทะลุผ่านกำแพงเมืองจีน
เดวิดได้รับรางวัลมาแล้ว มากมายอย่าง Emmy Awards หรือ Entertainer of the Year และยังได้รับเกียรติจากพิพิธภัณฑ์มาดามทุซโซ ซึ่งเป็นพิพิธภัณฑ์หุ่นขี้ผึ้งจำลองของบุคคลสำคัญของโลก ในกรุงลอนดอนที่ให้เขาเป็นหนึ่ง ในฐานะบุคคลสำคัญ ของโลกเช่นกัน แถมยังเป็นบุคคลสำคัญของวงการบันเทิง ระดับโลกใน Hollywood Walk of Fame อีกด้วย

**ประวัติ**
คอปเปอร์ฟิลด์เกิดที่เมือง เมตุเชน (Metuchen) รัฐนิวเจอร์ซีย์ เป็นครอบครัวชาวยิวอพยพมาจากยูเครน โดยเขาได้เริ่มฝึกมายากลเมื่ออายุ 12 ปี พอเขาอายุได้ 16 ปี เขาก็ได้ไปเรียนเพิ่มเติมวิชามายากล ในขณะที่ได้เข้าเรียนที่มหาวิทยาลัยนิวยอร์ก เขาได้ถูกเชิญให้เล่นในทุกๆ งานของมหาวิทยาลัย จนได้รับฉายาว่า The Magic Man ซึ่งงานโชว์ของเขาเป็น การแสดงที่ทั้งร้อง ทั้งเต้นสลับกับมายากลได้อย่างกลมกลืน และโชว์แรกในชีวิตของเขาที่ใช้เป็นเครื่องหมายการค้า นั่นคือ เดวิด คอปเปอร์ฟิลด์ โดยใช้ชื่อของเขาเองเป็นชื่อโชว์ ซึ่งจัดขึ้นที่ชิคาโก้ และก็ประสบความสำเร็จเป็นอย่างมาก เป็นการเปิดการแสดงที่ยาวนาน จนกระทั่งสถานีโทรทัศน์เอบีซี ได้ติดต่อให้มาแสดงในรายการแสดงมายากลของสถานี เพื่อออกอากาศเป็นซีรีส์แพร่ภาพไปทั่วโลก

**ชีวิตส่วนตัว**
เดวิด คอปเปอร์ฟิลด์ เคยเป็นข่าวดังด้วยการควงกับซูเปอร์โมเดลสาว คลาวเดีย ชิฟเฟอร์ มาก่อน โดยหมั้นหมายกันไว้หลังจากทั้งคู่ควงกันเมื่อปี ค.ศ. 1994 ก่อนที่จะถอนหมั้นกันในปี ค.ศ. 1999
ปัจจุบันเดวิดคบหาอยู่กับโคลอี กอสเซลิน นางแบบชาวฝรั่งเศสที่อายุน้อยกว่าเขา 28 ปี ทั้งคู่มีบุตรสาวด้วยกัน 1 คน ชื่อ สกาย (เกิด เดือนกุมภาพันธ์ ค.ศ. 2010)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ 
หมวดหมู่:นักมายากล
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:บุคคลจากมหาวิทยาลัยนิวยอร์ก
ซีริล ทากายามะ

ซีริล ทากายามะ (Cyril Takayama; 27 กันยายน พ.ศ. 2516) รู้จักในญี่ปุ่นในชื่อ เซโระ ทากายามะ (Sero Takayama) เป็นนักมายากลชาวอเมริกันที่มีเชื้อสายญี่ปุ่น, ฝรั่งเศสและโมร็อกโก เป็นที่รู้จักในการแสดงมายากลตามถนนหรือที่เรียกว่า สตรีตเมจิก
ซีริลเกิดและโตที่ฮอลลีวูด รัฐแคลิฟอร์เนีย บิดาเป็นชาวญี่ปุ่นจากจังหวัดโอกินาวะ ส่วนมารดาเป็นชาวฝรั่งเศสเชื้อสายโมร็อกโก
ซีริลเองก็เคยได้รับเชิญมาแสดงในประเทศไทยเมื่อปี 2002 งาน Thailand Magic Convention 1st จัดโดยชมรมฅนชอบกล (Siam Magic Club)

**แหล่งข้อมูลอื่น**
  เว็บไซต์อย่างเป็นทางการ-  บล็อกส่วนตัวของซีริล ที่มายสเปซ
หมวดหมู่:นักมายากล
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายญี่ปุ่น
หมวดหมู่:ชาวอเมริกันเชื้อสายโมร็อกโก
หมวดหมู่:บุคคลจากลอสแอนเจลิส
แม่แบบ:อุทยานแห่งชาติในสหรัฐอเมริกา

7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
7px   
อุทยานแห่งชาติในสหรัฐอเมริกา
หมวดหมู่:ประธานาธิบดีฝรั่งเศส

ฝ
หมวดหมู่:ประมุขในประเทศฝรั่งเศส
หมวดหมู่:ประเทศฝรั่งเศส
หมวดหมู่:เจ้าชายอันดอร์รา
หมวดหมู่:สิ่งก่อสร้างในประเทศมาเลเซีย

รวมบทความเกี่ยวกับสิ่งก่อสร้างที่ตั้งอยู่ในประเทศมาเลเซีย ส่วนทฤษฎีทางสถาปัตยกรรมหรือลักษณะสถาปัตยกรรมเฉพาะของประเทศมาเลเซียดูที่หมวดหมู่:สถาปัตยกรรมมาเลเซีย
ม
หมวดหมู่:ประเทศมาเลเซีย
ม
หมวดหมู่:คลองในประเทศไทย

ไทย
หมวดหมู่:การขนส่งทางน้ำในประเทศไทย
หมวดหมู่:แหล่งน้ำในประเทศไทย
หมวดหมู่:สิ่งก่อสร้างทางการขนส่งในประเทศไทย
แซ็กคาริน

แซ็กคาริน (saccharin) หรือ ดีน้ำตาล หรือเรียกอีกชื่อหนึ่งว่า ขัณฑสกร  มีชื่อทางเคมีว่า 2,3-dihydro-3-oxobenzisosulfonazole มีความหวานมากกว่าน้ำตาลถึง 300 เท่า ถูกนำมาใช้กันอย่างกว้างขวางในช่วงสงครามโลกครั้งที่ 1 เพราะเป็นช่วงที่น้ำตาลขาดแคลน แซ็กคารินถูกค้นพบโดยบังเอิญ โดยคอนสแตนติน ฟาห์ลเบอร์ก  มีรสหวานจัด เคยถูกใช้เพื่อปรุงแต่งรสหวานในอาหาร ปัจจุบันใช้น้อยลงเพราะเป็นสารก่อมะเร็ง 
ในปีค.ศ. 2000 องค์การอาหารและยาสหรัฐ ยกเลิกคำเตือนเรื่องการใช้งานแซ็กคาริน เนื่องจากนักวิจ้ยพบว่างานวิจัยเดิมนั้นทดลองในหนู ซึ่งมีระดับของ pH, calcium phosphate และโปรตีนในปัสสาวะสูงไม่เหมือนในมนุษย์ โปรตีนอย่างน้อยหนึ่งชนิดที่พบมากในหนูตัวผู้ เมื่อประกอบกับ calcium phosphate  และแซ็กคารินแล้วทำให้เกินผลึกขนาดเล็กซึ่งทำอันตรายต่อกระเพาะปัสสาวะ ซึ่งเซลล์กระเพาะปัสสาวะของหนูจะเพิ่มจำนวนขึ้นอย่างมากเพื่อซ่อมแซมตัวเองซึ่งก่อให้เกิดเนื้องอกขึ้น ซึ่งอาการนี้ไม่เกิดขึ้นในมนุษย์ จึงไม่ได้เพิ่มความเสี่ยงในการเกิดมะเร็งกระเพาะปัสสาวะในมนุษย์ จากนั้นในปีค.ศ. 2001 องค์การอาหารและยาสหรัฐ และรัฐแคลิฟอร์เนีย ได้ประกาศว่าแซ็กคารินนั้นปลอดภัยต่อการบริโภค

**คุณสมบัติทางเคมี**

**การเตรียม**
การผลิตดีน้ำตาลมีหลายวิธี  วิธีดั้งเดิมของเรมเซนและฟาห์ลเบอร์กเริ่มด้วยโทลูอีน อีกทางหนึ่งเริ่มด้วย o-chlorotoluene. ปฏิกิริยาซัลโฟเนชันของโทลูอีนกับกรดคลอโรซัลโฟนิก จะได้ ortho และ para sulfonyl chloride ไอโซเมอร์ออร์โทถูกแยกออกมาและเปลี่ยนเป็นซัลโฟนาไมด์ โดยทำปฏิกิริยากับแอมโมเนีย ปฏิกิริยาออกซิเดชันของหมู่เมทิลให้ได้เป็นหมู่คาร์บอกซิลิก และจัดให้เป็นวงจะได้แซกคาริน:
500px
ใน พ.ศ. 2493 มีการปรับปรุงการสังเคราะห์โดยMaumee Chemical Company แห่ง Toledo, Ohio โดยใช้ กรดแอนทรานิลิก ทำปฏิกิริยากับ กรดไนตรัส (เกิดเป็น โซเดียมไนไตรต์ และ กรดไฮโดรคลอริก), ซัลเฟอร์ไดออกไซด์ คลอรีน สุดท้ายคือ แอมโมเนีย จนได้แซกคาริน:
650px

**คุณสมบัติและปฏิกิริยา**
แซกคารินที่ไม่มีกรดมีค่า pKa 1.6 (ไฮโดรเจนที่เป็นกรดจับกับไนโตรเจน)  แซกคารินใช้เตรียมเอมีนจาก อัลคิลฮาไลด์ ตามด้วย Gabriel synthesis.
แซกคารินใช้เป็นสารตัวกลางในการผลิต ไพรอซิแคม เทโนซิแคม ซูโดซิแคม ไอโซซิแคม และ เมโลซิแคม

**อ้างอิง**
หมวดหมู่:เครื่องปรุงรส
หมวดหมู่:วัตถุให้ความหวาน
แม่แบบ:บทความคัดสรร/เมษายน 2550

อาซิโม (ASIMO) (ashimo) คือ หุ่นยนต์ฮิวแมนนอยด์ หรือ หุ่นยนต์เลียนแบบมนุษย์ของบริษัทฮอนด้า ประเทศญี่ปุ่น สร้างเสร็จเมื่อวันที่ 31 ตุลาคม พ.ศ. 2543 โดยพัฒนาจากหุ่นยนต์ทดลองและหุ่นยนต์ต้นแบบ จนทำให้มีขนาดเล็กและน้ำหนักเบา เทคโนโลยี i-WALK ช่วยให้อาซิโมสามารถเดินและวิ่งได้อย่างอิสรเสรี ขึ้นบันไดและเต้นรำได้  มีระบบบันทึกเสียงเพื่อตอบสนองคำสั่งของมนุษย์ สามารถจดจำใบหน้าคู่สนทนาได้อย่างแม่นยำ ซึ่งคุณสมบัติดังกล่าวถูกสร้างขึ้นเพื่อให้อาซิโมมีขีดความสามารถรอบด้าน และรองรับความต้องการของมนุษย์ในอนาคต
บริษัทฮอนด้าได้ให้คำนิยามของชื่อ ASIMO ว่าย่อมาจาก Advanced Step in Innovative Mobility หมายถึง นวัตกรรมแห่งการเคลื่อนที่อันล้ำสมัย ซึ่งไม่ได้เกี่ยวข้องกับชื่อสกุลของไอแซค อสิมอฟ นักวิทยาศาสตร์ด้านหุ่นยนต์ชื่อดังแต่อย่างใด แม้ว่าชื่อในภาษาญี่ปุ่นของอาซิโมและอสิมอฟจะสะกดใกล้เคียงกันมาก นอกจากนี้ยังไปพ้องเสียงกับคำว่า อะชิโมะ  ที่แปลว่า "มีขาด้วย" อ่านต่อ...
บทความคัดสรรก่อนหน้านี้: ฟุตบอลทีมชาติไทย - เสือ - โดราเอมอน
ที่เก็บถาวร  –  บทความคัดสรรอื่น ๆ
สากกะเบือ

สากกะเบือ คือสากไม้สำหรับตำข้าวเบือหรือน้ำพริก ใช้คู่กับครกกะเบือ คำพูดที่ได้ยินบ่อยได้แก่ สากกะเบือยันเรือรบ เช่น วิกิพีเดียไทยมีเรื่องมากมายตั้งแต่สากกะเบือยันเรือรบ
หมวดหมู่:เครื่องครัว
เรือรบ

เรือรบในศตวรรษที่ 17
เรือรบ  (Warship) คือเรือที่ถูกสร้างมาสำหรับใช้ในการสงคราม เรือรบนั้นจะถูกสร้างให้แตกต่างจากเรือสินค้าอย่างสิ้นเชิง โดยออกแบบมาให้บรรทุกอาวุธ และสามารถทนต่อการยิงของลูกกระสุนของฝ่ายตรงข้ามได้ดี เรือรบถูกใช้มากในสงครามโลกครั้งที่สอง และพัฒนาขึ้นมากจากแต่ก่อน
เรือรบอาจจะแบ่งได้หลายลักษณะตามการใช้งาน โดยมีวิวัฒนาการตามรูปแบบของสงครามทางเรือที่เปลี่ยนแปลงไปตามยุคสมัย กล่าวคือในยุคสมัยแรกเรือรบ
มีหน้าที่เพียงบรรทุกทหาร เสบียง อาวุธยุทโธปกรณ์ เพื่อนำไปส่งอีกที่หนึ่ง แล้วจึงทำการรบกันบนบกเท่านั้น เช่นเรือแกลเลย์ของกรีกในยุคโบราณ ต่อมาได้มีการติดอาวุธไปกับเรือ คือ ปืนใหญ่ชนิดบรรจุท้าย ทำให้เกิดยุทธนาวีหรือการรบกันกลางทะเลขึ้นมา โดยมีอาวุธปืนเป็นปัจจัยสำคัญในการรบ
ในสมัยศตวรรษที่ 16 การเดินเรือด้วยเรือใบมีความสำคัญมาก เทคโนโลยีการต่อเรือสมัยนั้นสามารถต่อเรือที่มีขนาดใหญ่พอที่จะใช้เดินทางข้ามมหาสมุทรอันกว้างใหญ่ไพศาลได้
สำหรับเรือรบของประเทศไทยนั้นจะมีการเรียกว่า เรือหลวง (รล.) มาจาก เรือของในหลวง  โดยจะมีหลักการตั้งชื่อตามการใช้งาน และประเภทของเรือ เช่น
เรือดำน้ำ  ผู้มีอิทธิฤทธิ์ในการดำน้ำ
เรือพิฆาต พระมหากษัตริย์
เรือทุ่นระเบิด สมรภูมิที่สำคัญ
เรือเร็วโจมตี ชื่อเรือโบราณ
เรือฟริเกตต์ แม่น้ำสำคัญ
เรือช่วยรบ ชื่อเกาะ

**รูปภาพ**

รบ
หมวดหมู่:ยุทโธปกรณ์
หมวดหมู่:การสงครามเรือ
หมวดหมู่:วิทยาลัยการสาธารณสุขสิรินธร

หมวดหมู่:สถาบันอุดมศึกษาในจังหวัดขอนแก่น
หมวดหมู่:สถาบันพระบรมราชชนก
หมวดหมู่:สถาบันอุดมศึกษาในจังหวัดชลบุรี
หมวดหมู่:สถาบันอุดมศึกษาในจังหวัดตรัง
หมวดหมู่:สถาบันอุดมศึกษาในจังหวัดพิษณุโลก
หมวดหมู่:สถาบันอุดมศึกษาในจังหวัดยะลา
หมวดหมู่:สถาบันอุดมศึกษาในจังหวัดอุบลราชธานี
หมวดหมู่:สถาบันอุดมศึกษาในจังหวัดสุพรรณบุรี
.ru

.ru เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศรัสเซีย เริ่มใช้ครั้งแรกเมื่อ 7 เมษายน พ.ศ. 2537

**ดูเพิ่ม**
 Domain Name System- โดเมนระดับบนสุดตามรหัสประเทศ
ru
.am

.am เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอาร์มีเนีย เริ่มใช้ครั้งแรกเมื่อ พ.ศ. 2537

**ดูเพิ่ม**
 Domain Name System- โดเมนระดับบนสุดตามรหัสประเทศ

**อ้างอิง**
  รายชื่อโดเมนระดับบนสุดตามรหัสประเทศ 
am
.fr

.fr เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฝรั่งเศส เริ่มใช้ครั้งแรกเมื่อ พ.ศ. 2529

**ดูเพิ่ม**
 Domain Name System- โดเมนระดับบนสุดตามรหัสประเทศ

**อ้างอิง**
fr
ถนนศรีรับสุข

ถนนศรีรับสุข เป็นชื่อถนนเริ่มจาก อนุสาวรีย์พิทักษ์รัฐธรรมนูญ ไปทางถนนแจ้งวัฒนะ เลี้ยวขวาเข้าถนนวิภาวดีรังสิต ไปสิ้นสุดบริเวณหน้าสนามบินดอนเมือง ปัจจุบัน คือแนวถนนแจ้งวัฒนะ - วิภาวดีรังสิต ตัดขึ้นเพื่อใช้เป็นเส้นทางไปสนามบินดอนเมือง
ในอดีต ยังไม่มีถนนวิภาวดีรังสิต การเดินทางไปสนามบินดอนเมือง จะต้องขับรถไปตามถนนพหลโยธิน เมื่อถึงอนุสาวรีย์พิทักษ์รัฐธรรมนูญ จึงเลี้ยวซ้ายไปตามถนนศรีรับสุข จนถึงสนามบินดอนเมือง
จอมพล ป. พิบูลสงคราม ได้ประกาศขนานนามทางหลวงแผ่นดินให้เป็นเกียรติแก่ผู้มีส่วนประกอบคุณงามความดีต่อประเทศ ในราชกิจจานุเบกษา 12 ธันวาคม 2493 ดังนี้
9.ทางหลวงแผ่นดินสาย หลักสี่-ดอนเมือง ให้ขนานนามว่า ถนน “ศรีรับสุข” เพื่อเป็นเกียรติแก่ร้อยตรี วงศ์ ศรีรับสุข อดีตนายช่างกำกับแขวงการทางกรุงเทพ ที่ 2
สำหรับชื่อ "ศรีรับสุข" เป็นนามสกุลเดิมของจอมพลอากาศฟื้น รณนภากาศ ฤทธาคนี อดีตผู้บัญชาการทหารอากาศ 

**อ้างอิง**
ศรีรับสุข
หมวดหมู่:เมืองในประเทศแคนาดา

แคนาดา
หมวดหมู่:หน่วยการบริหารของประเทศแคนาดา
แคนาดา
หมวดหมู่:สถานที่ที่มีประชากรในประเทศแคนาดา
หมึก (แก้ความกำกวม)

หมึก อาจหมายถึง- หมึก (เครื่องเขียน) - น้ำที่ใช้ในการขีดเขียนและการพิมพ์, "น้ำหมึก" ก็ว่า
** ผงหมึก - หมึกชนิดผง สำหรับเครื่องพิมพ์เลเซอร์และเครื่องถ่ายเอกสาร
** หมึกล่องหน- หมึก (สัตว์น้ำ) หรือ ปลาหมึก - สัตว์กลุ่มหนึ่ง ในไฟลัมมอลลัสก์- ปลาน้ำหมึก - ปลาน้ำจืดในวงศ์ปลาตะเพียน Opsarius pulchellus- สีหมึก (นักแสดง)- สีหมึก - ชื่อเรียกอย่างหนึ่งของสีผสมอาหาร
ลัทธิเค้าโครง (ความสัมพันธ์ระหว่างประเทศ)

ลัทธิเค้าโครงในความสัมพันธ์ระหว่างประเทศ หรือ ลัทธิสร้างสรรค์นิยม (Constructivism) คือ แนวคิดที่ว่า ความสัมพันธ์ระหว่างประเทศนั้น เกิดขึ้นได้จากการที่แต่ละรัฐทำประโยชน์ให้กับประเทศของตน โดยผ่านทางความร่วมมือระหว่างประเทศ  ซึ่งความสัมพันธ์ระหว่างประเทศอาจเป็นแบบที่สัจนิยม (realism) ว่าไว้ คือ ไร้ผู้ควบคุม (อนาธิปไตย) ต่างคนต่างชิงดี  ผู้ใหญ่ข่มผู้น้อยจากพลังอำนาจที่เหนือกว่า แต่สภาพวุ่นวายไร้การควบคุมนั้นไม่ใช่ลักษณะที่ฝังตัวถาวร แต่ได้รับอิทธิพลมาจากการการก่อโครงสร้างของสังคม   หรือกล่าวได้ว่า ความสัมพันธ์ระหว่างประเทศนั้นไม่ได้รับอิทธิพลแค่เฉพาะจากอำนาจและความมั่งคั่ง แต่ยังได้รับอิทธพลจากความคิดที่แตกต่างของแต่ละชาติซึ่งประสานกัน เช่น วัฒนธรรมและเอกลักษณ์ เป็นต้น  รัฐยังผู้เป็นผู้กำหนดความสัมพันธ์ระหว่างประเทศ แต่เป็นความสัมพันธ์ในทางสังคม(คบค้าสมาคมกัน)  มากกว่าการใช้ชั้นเชิงตอบโต้กัน

**อ้างอิง**
 John Gerard Ruggie (1998). "What Makes the World Hang Together? Neo-utilitarianism and the Social Constructivist Challenge". International Organization 52 (4): 855. CUP.
หมวดหมู่:ทฤษฎีความสัมพันธ์ระหว่างประเทศ
Constructivism

Constructivism อาจหมายถึง- ลัทธิเค้าโครงในความสัมพันธ์ระหว่างประเทศ- ลัทธิเค้าโครงในศิลปะ ในทางศิลปะเชิงปรัชญา- สถาปัตยกรรมเค้าโครง ลักษณะแนวคิดสถาปัตยกรรมแนวใหม่ในรัสเซีย
ทรงสี่เหลี่ยมมุมฉาก

ทรงสี่เหลี่ยมมุมฉาก
ศูนย์กลางของทรงสี่เหลี่ยมมุมฉาก จากการตัดกันของเส้นทแยงมุม
ทรงสี่เหลี่ยมมุมฉาก ในทางเรขาคณิตเป็นรูปทรงสามมิติที่ประกอบด้วยรูปสี่เหลี่ยมมุมฉากหกด้าน (อาจเป็นผืนผ้าหรือจัตุรัสก็ได้)

**สูตรคำนวณ**
พื้นที่ผิวของทรงสี่เหลี่ยมที่มีความยาวของแต่ละด้านเป็น a b และ c คือ

ปริมาตรของทรงสี่เหลี่ยมที่มีความยาวของแต่ละด้านเป็น a b และ c คือ


**ดูเพิ่ม**
 ทรงลูกบาศก์ (cube)
หมวดหมู่:เรขาคณิตมูลฐาน
หมวดหมู่:ทรงหลายหน้า
หมวดหมู่:พริสมาทอยด์
หมวดหมู่:ไอแซค อสิมอฟ

ผลงานและหัวข้อเกี่ยวกับไอแซค อสิมอฟ
หมวดหมู่:นักเขียนบันเทิงคดีแนววิทยาศาสตร์
หมวดหมู่:นักเคมีชาวอเมริกัน
หมวดหมู่:นักเคมีชาวรัสเซีย
หมวดหมู่:นักเขียนนวนิยายชาวอเมริกัน
หมวดหมู่:นักเขียนนวนิยายชาวรัสเซีย
หมวดหมู่:หมวดหมู่ตั้งตามชื่อนักเขียน
หมวดหมู่:สถาบันสถาปนา

นิยายที่เกี่ยวข้องในชุดสถาบันสถาปนา ของไอแซค อสิมอฟ
หมวดหมู่:บันเทิงคดีแนววิทยาศาสตร์
หมวดหมู่:งานเขียนของไอแซก อสิมอฟ
.mn

.mn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมองโกเลีย เริ่มใช้ครั้งแรกเมื่อ พ.ศ. 2538

**ดูเพิ่ม**
 Domain Name System- โดเมนระดับบนสุดตามรหัสประเทศ
mn
.se

.se เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสวีเดน เริ่มใช้ครั้งแรกเมื่อ พ.ศ. 2529

**ดูเพิ่ม**
 Domain Name System- โดเมนระดับบนสุดตามรหัสประเทศ
se
หมวดหมู่:แหล่งน้ำ

หมวดหมู่:อุทกศาสตร์
หมวดหมู่:ธรณีสัณฐาน
หมวดหมู่:น้ำ
หมวดหมู่:ชีวนิเวศในน้ำ
หมวดหมู่:ภูมิศาสตร์กายภาพ
งานสัปดาห์หนังสือแห่งชาติ

ไฟล์:BKK Inter BookFair 2023.jpg|thumb|งานสัปดาห์หนังสือแห่งชาติประจำปี 2566 ที่ศูนย์การประชุมแห่งชาติสิริกิติ์ ถนนรัชดาภิเษก แขวงคลองเตย เขตคลองเตย กรุงเทพมหานคร
งานสัปดาห์หนังสือแห่งชาติ (Thai National Book Fair) เป็นงานจำหน่ายหนังสือและสื่อการศึกษา ที่มีบริษัทผู้ผลิตหนังสือ สำนักพิมพ์และร้านหนังสือ ร่วมออกร้านมากที่สุดในประเทศไทย ตามปกติจะจัดขึ้นในราวปลายเดือนมีนาคม ถึงต้นเดือนเมษายนของทุกปี 

**ประวัติ**
งานสัปดาห์หนังสือแห่งชาติ เริ่มจัดขึ้นเป็นครั้งแรกเมื่อปี พ.ศ. 2515 โดยกรมวิชาการ กระทรวงศึกษาธิการ และคณะกรรมการพัฒนาหนังสือแห่งชาติ ร่วมกันจัดขึ้น (ต่อมา สมาคมผู้จัดพิมพ์และผู้จำหน่ายหนังสือแห่งประเทศไทย เข้าร่วมเป็นผู้จัดงานในภายหลัง) และได้กราบบังคมทูลเชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานเปิดงานเป็นประจำทุกปี ต่อมาในปี พ.ศ. 2544 ได้เพิ่มการจัดงานสัปดาห์หนังสือนานาชาติ (Bangkok International Book Fair) ไปพร้อมกันด้วย 

**งานมหกรรมหนังสือระดับชาติ**
งานมหกรรมหนังสือระดับชาติ (Book Expo Thailand; เดิมชื่องานมหกรรมหนังสือและสื่อการศึกษาระดับชาติ) เป็นงานจำหน่ายหนังสือและสื่อการศึกษาในส่วนกลาง ซึ่งจัดโดยสมาคมผู้จัดพิมพ์และผู้จำหน่ายหนังสือแห่งประเทศไทย ตามปกติจะจัดขึ้นในช่วงเดือนตุลาคมของทุกปี เริ่มจัดขึ้นเป็นครั้งแรกเมื่อปี พ.ศ. 2539

**สถานที่จัดงาน**
งานสัปดาห์หนังสือแห่งชาติครั้งแรก จัดงานขึ้นที่บริเวณโรงละครแห่งชาติ จากนั้นมีการย้ายสถานที่จัดงานไปหลายแห่ง ได้แก่สวนลุมพินี โรงเรียนหอวัง ท้องสนามหลวง คุรุสภา และถนนลูกหลวง ข้างกระทรวงศึกษาธิการ ส่วนงานมหกรรมหนังสือระดับชาติครั้งแรกจัดที่ แฟชั่นไอส์แลนด์ ต่อมาได้ย้ายไปจัดที่ท้องสนามหลวง ในภายหลังทั้งสองงานได้จัดขึ้น ณ ศูนย์การประชุมแห่งชาติสิริกิติ์ มาโดยตลอด
ในปี พ.ศ. 2562-2563 งานมหกรรมหนังสือระดับชาติ รวมทั้งงานสัปดาห์หนังสือแห่งชาติ ได้ย้ายไปจัดที่ศูนย์แสดงสินค้าและการประชุม อิมแพ็ค เมืองทองธานี ตำบลบ้านใหม่ อำเภอปากเกร็ด จังหวัดนนทบุรี เป็นการชั่วคราว เนื่องจากศูนย์การประชุมแห่งชาติสิริกิติ์ปิดปรับปรุง ส่วนในปี พ.ศ. 2564 จัดที่ศูนย์นิทรรศการและการประชุมไบเทค บางนา ถนนเทพรัตน แขวงบางนาใต้ เขตบางนา กรุงเทพมหานคร ควบคู่กับการจัดงานออนไลน์
ในปี พ.ศ. 2565 งานสัปดาห์หนังสือแห่งชาติและงานสัปดาห์หนังสือนานาชาติ จัดที่สถานีกลางกรุงเทพอภิวัฒน์ ถนนเทอดดำริ แขวงจตุจักร เขตจตุจักร กรุงเทพมหานคร เพื่อเป็นการฉลองการจัดงานครบรอบ 50 ปี และครบรอบ 125 ปี การรถไฟแห่งประเทศไทย ส่วนงานมหกรรมหนังสือระดับชาติในช่วงปลายปี ได้ย้ายกลับไปจัดที่ศูนย์การประชุมแห่งชาติสิริกิติ์ตามเดิม และปีต่อมาในงานสัปดาห์หนังสือแห่งชาติ ได้ขยายเวลาปิดไปจนถึงเที่ยงคืนเฉพาะ 3 วันแรกของการจัดงาน

**อ้างอิง**

**แหล่งข้อมูลอื่น**
  สมาคมผู้จัดพิมพ์และผู้จำหน่ายหนังสือแห่งประเทศไทย ผู้จัดงาน-  เว็บไซต์รวมเกี่ยวกับงานหนังสือแห่งชาติ
ห
หมวดหมู่:หนังสือ
หมวดหมู่:เหตุการณ์ประจำปีในประเทศไทย
หมวดหมู่:ธุรกิจแบ่งตามประเภท

ธุรกิจแบ่งตามประเภท อ้างอิงหมวดหมู่ธุรกิจจากตลาดหลักทรัพย์แห่งประเทศไทย
หมวดหมู่:ธุรกิจ
สมาคมผู้จัดพิมพ์และผู้จำหน่ายหนังสือแห่งประเทศไทย

สัญลักษณ์ สมาคมผู้จัดพิมพ์และผู้จำหน่ายหนังสือแห่งประเทศไทย
สมาคมผู้จัดพิมพ์และผู้จำหน่ายหนังสือแห่งประเทศไทย หรือ ส.พ.จ.ท. (The Publishers and Booksellers Association of Thailand; PUBAT) เป็นองค์กรศูนย์กลางของผู้จัดพิมพ์และผู้จำหน่ายหนังสือในประเทศไทย ผู้ร่วมจัดงานสัปดาห์หนังสือแห่งชาติ ควบคู่กับงานสัปดาห์หนังสือนานาชาติ รวมถึงงานมหกรรมหนังสือระดับชาติ เป็นประจำทุกปี

**ประวัติ**
สมาคมผู้จัดพิมพ์และผู้จำหน่ายหนังสือแห่งประเทศไทย ริเริ่มขึ้นเมื่อปี พ.ศ. 2502 โดยนักวิชาการด้านการศึกษากลุ่มหนึ่ง ประกอบด้วย หม่อมหลวงมานิจ ชุมสาย, อภัย จันทวิมล, กำธร สถิรกุล เป็นต้น มีความเห็นว่าสำนักพิมพ์ทั้งหลาย ต่างก็ดูแลตัวเองเป็นหลัก ไม่มีการรวมตัวกันอย่างจริงจัง จึงไม่อาจพัฒนากิจการพิมพ์ของประเทศไทยให้ทัดเทียมกับนานาชาติได้ ม.ล.มานิจ ซึ่งเป็นผู้ประกอบการโรงพิมพ์อยู่ด้วย จึงมีแนวคิดว่าจะเป็นคนกลาง โดยเชิญชวนจิตต์ แพร่พานิช เจ้าของกิจการสำนักพิมพ์แพร่พิทยาที่มีชื่อเสียงในขณะนั้น กับชัย จิตติเดชารักษ์ ผู้จัดจำหน่ายหนังสือรายใหญ่ในขณะนั้น มาร่วมกันก่อตั้งสมาคมฯ ขึ้นเมื่อปี พ.ศ. 2503

**ทำเนียบนายกสมาคมฯ**
 หม่อมหลวงมานิจ ชุมสาย (พ.ศ. 2503 – พ.ศ. 2525 และ พ.ศ. 2528 – พ.ศ. 2529)- ธรรมนูญ เรืองศิลป์ จากสำนักพิมพ์เรืองศิลป์ (พ.ศ. 2525)- วาทิน ตันตินิรันดร์ จากสำนักพิมพ์ปาณยา (พ.ศ. 2526)- นงเยาว์ ทวีวัฒนสาร จากสำนักพิมพ์รวมสาส์น (พ.ศ. 2527)- วิริยะ สิริสิงห จากสำนักพิมพ์ชมรมเด็ก (พ.ศ. 2530 – พ.ศ. 2533, พ.ศ. 2536 – พ.ศ. 2537 (รักษาการ), พ.ศ. 2538 – พ.ศ. 2539)- สมหมาย สีมากุล จากศูนย์หนังสือกรุงเทพ (พ.ศ. 2533 – พ.ศ. 2535)- นิดดา หงษ์วิวัฒน์ จากสำนักพิมพ์แสงแดด (พ.ศ. 2539 – พ.ศ. 2543)- สุวดี จงสถิตย์วัฒนา จากบริษัท นานมีบุ๊คส์ จำกัด (พ.ศ. 2543 – มิถุนายน พ.ศ. 2546)- ธนะชัย สันติชัยกูล จาก บริษัท เนชั่นมัลติมีเดียกรุ๊ป จำกัด (มหาชน) (กรกฎาคม พ.ศ. 2546 – มิถุนายน พ.ศ. 2550)- ริสรวล อร่ามเจริญ จากบริษัท แปลนฟอร์คิดส์ จำกัด (กรกฎาคม พ.ศ. 2550 – มิถุนายน พ.ศ. 2554)- วรพันธ์ โลกิตสถาพร จากบริษัท สถาพรบุ๊คส์ จำกัด (กรกฎาคม พ.ศ. 2554 – ปัจจุบัน)

**กิจกรรมของสมาคมฯ**

**กิจกรรมภายในประเทศ**
 เป็นผู้จัดงานสัปดาห์หนังสือแห่งชาติ และ งานสัปดาห์หนังสือนานาชาติ ร่วมกับ คณะกรรมการพัฒนาหนังสือแห่งชาติ และ กรมวิชาการ กระทรวงศึกษาธิการ- เป็นผู้จัดงานมหกรรมหนังสือและสื่อการศึกษาระดับชาติ ร่วมกับ สมาพันธ์องค์กรเพื่อพัฒนาหนังสือและการอ่าน- เป็นผู้จัดงานมหกรรมหนังสือสู่ภูมิภาค- เป็นผู้จัดการอบรมสัมมนา เพื่อให้ความรู้แก่สมาชิก- เป็นผู้จัดตั้งมูลนิธิหนังสือเพื่อเด็ก

**กิจกรรมในต่างประเทศ**
 เข้าร่วมงานแสดงหนังสือในต่างประเทศ เช่น ไต้หวัน, ประเทศอิตาลี, ญี่ปุ่น, สหรัฐอเมริกา, ประเทศเกาหลีใต้, ประเทศเยอรมนี เป็นต้น- เป็นสมาชิกในองค์กรระหว่างประเทศ ดังนี้ Asian Pacific Publishers Association (APPA), International Publishers Association (IPA) และ International Board on Books for Young People (IBBY)

**อ้างอิง**

**แหล่งข้อมูลอื่น**
  สมาคมผู้จัดพิมพ์และผู้จำหน่ายหนังสือแห่งประเทศไทย-  Thailand Book Fair-  งานสัปดาห์หนังสือแห่งชาติ และ งานสัปดาห์หนังสือนานาชาติ-  งานมหกรรมหนังสือและสื่อการศึกษาระดับชาติ date=2007-04-01 
ผู้จัดพิมพ์
หมวดหมู่:สำนักพิมพ์ไทย
หมวดหมู่:สิ่งพิมพ์ไทย
หมวดหมู่:วัดในจังหวัดประจวบคีรีขันธ์

ประจวบคีรีขันธ์
ประจวบคีรีขันธ์
หมวดหมู่:ศาสนสถานในจังหวัดประจวบคีรีขันธ์
หมวดหมู่:ศาสนาพุทธในจังหวัดประจวบคีรีขันธ์
กฎหมายลูก

กฎหมายลูก เป็นภาษาปาก หมายถึง กฎหมายลำดับรอง คือ กฎหมายที่ออกโดยอาศัยอำนาจตามกฎหมายอื่น เช่น- กฎกระทรวง- กฎมหาเถรสมาคม- กฎองค์การ- กติกาสงฆ์- ข้อกำหนด- ข้อบังคับ- ข้อบัญญัติ- ข้อบัญญัติส่วนท้องถิ่น- คำสั่ง- เทศบัญญัติ- ประกาศ- พระราชกำหนด- พระราชบัญญัติ- พระราชกฤษฎีกา- ระเบียบ- สังฆาณัติ- สังฆบัญชา- หัตถเลขา- โองการ
พระพรต

พระพรต เป็นตัวละครในเรื่องรามเกียรติ์ มีกายสีแดง คือจักรแก้วของพระนารายณ์อวตารลงมาพร้อมกับพระราม พระพรตเป็นโอรสของท้าวทศรถกับพระนางไกยเกษี ท้าวไกยเกษผู้เป็นตาได้ขอพระพรตไปอยู่ด้วยที่กรุงไกยเกษพร้อมพระสัตรุด
นางไกยเกษีผู้เป็นมารดานั้นเป็นต้นเหตุที่ทำให้พระรามต้องออกเดินดง 14 ปี กล่าวคือ ครั้งหนึ่งท้าวทศรถรบกับอสูรปทูตทันต์ ท้าวทศรถทรงนั่งรถศึกโดยมีพระนางไกยเกษีร่วมรบด้วย รถทรงถูกศรของยักษ์เพลาล้อหลุด นางเห็นจึงนำแขนของตนใส่ไปแทนเพลาล้อ และช่วยสังหารอสูรปทูตทันต์แทนท้าวทศรถ จนท้าวทศรถมีชัยชนะแก่ข้าศึก ท้าวทศรถดีใจมากประทานพรว่าจะให้สิ่งที่ต้องการทุกประการหากนางต้องการ
เมื่อเวลาผ่านไปนางนึกได้จึงทูลขอบัลลังก์อโยธยาให้แก่พระพรตโอรสของตน และให้พระรามออกไปเดินป่าเป็นเวลา 14 ปี ท้าวทศรถได้ฟังเช่นนั้นจึงต้องยอมตามที่นางขอและตรอมใจตาย พระพรตทราบเรื่องก็เสียใจและโกรธถึงขั้นจะฆ่าแม่ แต่ถูกห้ามไว้ก่อน อีกทั้งสองแม่ลูกยังถูกสั่งห้ามไม่ให้ถวายพระเพลิงพระศพท้าวทศรถ หลังจากนั้นพระพรตเดินทางไปเชิญพระรามให้กลับมาครองราชย์ แต่พระรามปฏิเสธ พระพรตจึงนำฉลองพระบาทของพระรามกลับเมืองแทน และถวายคำปฏิญาณว่าหากครบ 14 ปี พระรามยังไม่กลับเมือง ตัวเองจะขอโดดเข้ากองไฟ
พระรามได้ให้พระพรตและพระสัตรุดเป็นแม่ทัพไปปราบทศพินที่กรุงลงกา รบกับท้าวจักรวรรดิที่กรุงมลิวัน และท้าวคนธรรพ์นุราชที่มายึดกรุงไกยเกษ

**ลักษณะและสี**
สีแดงชาด 1 หน้า 2 มือ ชฎามนุษย์ หรือ มงกุฏยอดชัย
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
พระสัตรุด

พระสัตรุด (ผู้สังหารศัตรู) คือคทาของพระนารายณ์อวตารลงมาพร้อมกับพระองค์ พระสัตรุดเป็นโอรสของท้าวทศรถกับนางสมุทรชา เป็นพระอนุชาฝาแฝดของพระลักษมณ์ เป็นจอมทัพร่วมกับพระพรตผู้เป็นพระเชษฐา ตอนศึกกรุงลงกาครั้งที่ 2 และศึกเมืองมลิวัน แม้พระสัตรุดจะเป็นพระอนุชาร่วมพระมารดากับพระลักษมณ์ แต่พระสัตรุดสนิทสนมกับพระพรตมากกว่า เนื่องจากต้องไปอยู่ที่เมืองไกยเกษอันเป็นเมืองของท้าวไกยเกษ พระอัยกาของพระพรต ในขณะที่พระรามกับพระลักษมณ์ยังคงอยู่ที่เมืองอโยธยา 
เมื่อกรุงลงกาเกิดกบฏไพนาสุริยวงศ์ พระรามส่งพระพรตกับพระสัตรุดไปปราบ ทั้งสองพระองค์ทำศึกมลิวัน พระสัตรุดถูกหอกเมฆพัทของสุริยาภพ ถูกศรเหราพตของบรรลัยจักร และพระสัตรุดได้ฆ่านนยุพักตร์โอรสท้าวจักรวรรดิ เมื่อครั้งศึกท้าวคนธรรพ์นุราชยึดกรุงไกยเกษ พระสัตรุดก็เดินทางไปทำศึกพร้อมกับพระพรต พระมงกุฎ พระลบ 
พระนามพระสัตรุดในรามเกียรติ์เขียน สัตรุด แต่ในรามายณะเขียน ศตฺรุฆฺน (อ่านว่า สะ-ตฺรุ-คฺนะ) แปลว่า ผู้สังหารศัตรู

**ลักษณะและสี**
สีม่วงอ่อน 1 หน้า 2 มือ ชฎามนุษย์ หรือมงกุฏยอดชัย
หมวดหมู่:ตัวละครในรามเกียรติ์
สุครีพ

สุครีพ เป็นพญาวานรในเรื่องรามเกียรติ์ มีกายสีแดง เป็นลูกชายของพระอาทิตย์กับนางกาลอัจนา เป็นทหารเอกของพระราม มีศักดิ์เป็นน้าของหนุมาน
เมื่อพระฤๅษีโคดมสามีของนางกาจอัจนา รู้ความจริงจากนางสวาหะว่าสุครีพไม่ใช่ลูกของตน แต่เป็นลูกชู้ จึงสาปให้กลายเป็นลิงพร้อมกับพาลี (กากาศ) ผู้เป็นพี่ชายซึ่งเป็นลูกชู้กับพระอินทร์ แล้วไล่เข้าป่าไป พระอินทร์กับพระอาทิตย์ได้เนรมิตเมืองขีดขินให้ปกครอง โดยมีพาลีเป็นกษัตริย์และสุครีพเป็นอุปราช พาลีกับสุครีพได้เคยไปช่วยชะลอเขาพระสุเมรุ พระอิศวรหวังจะมอบนางดาราเป็นรางวัลให้แก่สุครีพ แต่ครั้งนั้นมีพาลีมารับรางวัลผู้เดียว พาลีสาบานว่าหากตนเอารางวัลของน้องมาเป็นของตน ขอให้ถูกศรพระนารายณ์สิ้นชีพ แต่สุดท้ายพาลีก็ผิดสัตย์เอานางดารามาเป็นชายาของตน
วันหนึ่งควายทรพีเดินทางมาท้าสู้กับพาลี พาลีจึงสั่งสุครีพไว้ว่าตอนที่ตัวเองเข้าไปสู้กับทรพีในถ้ำ หากเลือดที่ไหลออกจากถ้ำมีสีจาง ให้ปิดปากถ้ำเสียเพราะเป็นเลือดพาลี พาลีฆ่าทรพีตาย เลือดที่ไหลออกจากถ้ำเป็นเลือดของทรพีซึ่งมีสีเข้ม แต่เกิดฝนตกลงมาจนทำให้เลือดมีสีจางลง สุครีพเข้าใจผิดคิดว่าพาลีตายจึงเอาหินปิดปากถ้ำ พาลีโกรธสุครีพมากจึงพังถ้ำออกมาและขับไล่สุครีพออกจากเมือง ต่อมาหนุมานได้พาสุครีพไปพบพระราม สุครีพขอพระรามให้สังหารพาลีที่ผิดคำสาบานเรื่องนางดารา
เมื่อพาลีตายแล้ว สุครีพก็ขึ้นเป็นเจ้าเมืองขีดขินและรวบรวมไพร่พลวานรเพื่อช่วยพระรามทำศึก สุครีพได้รับความไว้วางพระทัยจากพระรามให้เป็นผู้จัดการกองทัพ ออกรบสู้กับกองทัพของกรุงลงกาอยู่เสมอ ครั้งเสร็จศึกกรุงลงกา สุครีพได้รับแต่งตั้งเป็น พญาไวยวงศามหาสุรเดช ครองกรุงขีดขิน
‎
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
หมวดหมู่:ตัวละครที่เป็นลิง
อินทรชิต

อินทรชิต (สันสกฤต:  इन्‍द्र जीत อินฺทฺร ชีต) เดิมมีชื่อว่า รณพักตร์ เป็นบุตรทศกัณฐ์กับนางมณโฑ มีมเหสีชื่อ นางสุวรรณกันยุมา มีบุตรชื่อยามลิวันและกันยุเวก มีกายสีเขียว มีฤทธิ์เก่งกล้ามาก เมื่อโตขึ้นจึงทูลลาพระบิดาและพระมารดาเพื่อไปศึกษาวิชากับพระฤๅษีโคบุตรจนสำเร็จวิชามนต์มหากาลอัคคี จึงกราบลาอาจารย์เพื่อไปบำเพ็ญตบะ เมื่อบำเพ็ญจนเก่งกล้าแล้ว จึงทำพิธีขออาวุธวิเศษต่อมหาเทพทั้ง 3 มหาเทพจึงประทานอาวุธวิเศษให้ คือ
พระอิศวรประทานศรพรหมาสตร์ และมอบพรสามารถแปลงร่างเป็นพระอินทร์ได้
พระพรหมประทานศรนาคบาศ และมอบพรหากเศียรตกลงพื้น จะเกิดไฟบรรลัยกัลป์ล้างโลก ต้องนำพานแว่นฟ้าของพระพรหมเท่านั้นมารองรับเศียรจึงจะระงับเหตุได้
พระนารายณ์ประทานศรวิษณุปาณัม
เมื่อได้รับพรและอาวุธวิเศษแล้ว รณพักตร์เกิดความหึกเหิมยกทัพบุกสวรรค์และรบกับพระอินทร์จนชนะ เมื่อทศกัณฐ์ทราบข่าวบุตรของตนมีชัยชนะก็ดีใจมาก จึงเปลื่ยนชื่อใหม่จากรณพักตร์เป็นอินทรชิต หมายถึง "ผู้พิชิตพระอินทร์" อินทรชิตได้ทำสงครามกับกองทัพพระลักษมณ์หลายครั้ง เอาชนะได้ในศึกนาคบาศและศึกพรหมาสตร์ อินทรชิตได้ทำพิธีกุมภนิยาแต่ก็ถูกพระลักษมณ์ทำลายพิธี จนเมื่ออินทรชิตหมดสิ้นอาวุธที่จะต่อกร จึงกลับกรุงลงกาไปลาพ่อแม่ลูกเมียก่อนยกทัพออกมารบครั้งสุดท้าย อินทรชิตถูกศรพรหมาสตร์ของพระลักษมณ์ตัดคอขาด โดยมีองคตถือพานแว่นฟ้ามารองรับเศียรเอาไว้

**ลักษณหัวโขนอินทรชิต**
กายสีเขียว หนึ่งหน้า สองกร ตาโพลง เขี้ยวคุด (เขี้ยวดอกมะลิ) ปากหุบ ทรงชฎาเดินหน หรือ กาบไผ่ยอดปัด จอนหูมี 2 แบบ คือจอนหูแบบมนุษย์และจอนหูแบบยักษ์ นอกจากนี้ยังทำหน้าสีทองอีกแบบหนึ่ง และในตอนเป็นเด็กสวมกะบังหน้ามีเกี้ยวรัดจุก (ชฎาเด็กหรือหัวกุมารไว้จุก) กายสีเขียว 1 พักตร์ 2 กร ชุดแต่งกายด้วยจีวรสีเขียว

**อินทรชิตในรามายณะ**
อินทรชิต มีชื่อเดิมว่า เมฆนาท (สันสกฤต:  मेघनाथ โมฆนาถ) เนื่องจากเวลาเกิด มีเสียงร้องไห้ดังเสียงฟ้าร้อง อินทรชิตรักและเทิดทูนบิดาของตนยิ่งกว่าสิ่งใด สามารถเอาชนะพระลักษมณ์และพระรามในสงครามหลายครั้งเนื่องจากพิธีกรรมที่บำเพ็ญทุกครั้งก่อนออกรบ แต่ครั้งสุดท้ายพระลักษมณ์บุกโจมตีในระหว่างทำพิธี อินทรชิตไม่ทันตั้งตัวแต่ยังต่อสู้อย่างกล้าหาญจนสิ้นใจตาย หลังจากทศกัณฐ์ทราบข่าวการตายของอินทรชิต ทศกัณฐ์เกิดความแค้นถึงกับตัดสินใจที่จะประหารนางสีดาที่เป็นต้นเหตุการตายของลูกชายและกุมภกรรณน้องชาย แต่เสนาบดีเตือนสติว่า ทั้งกุมภกรรณ อินทรชิต และเหล่าทหารทั้งหมดยอมสละชีวิตเพื่อนางสีดาได้อภิเษกกับทศกัณฐ์ ถ้าประหารนางไปการตายของเหล่านี้จะสูญเปล่า เพราะทศกัณฐ์เป็นทั้งพระราชา พี่ชาย และพ่อ ของเหล่าทหารที่ตายไปในครั้งนี้จะต้องรับผิดชอบด้วยการออกรบด้วยตัวเอง

**อ้างอิง**
 อินทรชิต- อินทรชิต
หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
สหัสเดชะ

ไฟล์:20160727 - Guardian - Wat Phra Kaew - Bangkok - 5281.jpg|thumb|200px|ทวารบาลสหัสเดชะ ที่วัดพระแก้ว
สหัสเดชะ (แปลว่า มีกำลังนับพัน) เป็นรากษสกายสีขาว เจ้าเมืองปางตาล มี 1,000 หน้า 2,000 มือ ร่างกายสูงใหญ่ดั่งเขาอัศกรรม มีกระบองวิเศษที่พระพรหมประทานให้มีฤทธิ์คือต้นชี้ตายปลายชี้เป็นและได้รับพรเมื่อข้าศึกหรือศัตรูเห็นจงหนีหายไปด้วยความกลัว เมื่อพญามูลพลัมรู้ว่าทศกัณฐ์เพื่อนของตนกำลังรบกับพระรามอยู่จึงคิดจะช่วยโดยชวนสหัสเดชะพี่ชายของตนไปออกรบด้วยกัน ภายหลังด้วยความชะล่าใจของตนจึงถูกหนุมานใช้กลอุบายแปลงเป็นลิงน้อยหลอกเอากระบองวิเศษมาหักทิ้ง และฆ่าสหัสเดชะตายในที่สุด
สหัสเดชะ เป็นหนึ่งในยักษ์ทวารบาลสองตน ที่ยืนเฝ้าประตูทางเข้าพระอุโบสถวัดพระศรีรัตนศาสดารามและวัดอรุณราชวราราม คู่กับทศกัณฐ์ เพราะถือว่าเป็น ยักษ์ที่มีฤทธิ์มากดุจเดียวกับทศกัณฐ์

**ลักษณะหัวโขน**
หน้ายักษ์สีขาว ทำเป็นหน้า 4 ชั้น หรือ 5 ชั้น ชั้นแรกหน้าปกติ 1 หน้า หน้าเล็ก ๆ 3 หน้า เรียงอยู่ตรงท้ายทอย ชั้นที่ 2 3 4 ทำเป็นหน้าเล็ก 4 หน้า ชั้นบนสุดทำเป็น 2 แบบ แบบหน้ายักษ์ แบบหน้าพรหม ปากแสยะตาโพลง สวมมงกุฎชัย

**อ้างอิง**
หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
หมวดหมู่:ตัวละครที่เป็นพระมหากษัตริย์
ตาฮีตีเอตี

ตาฮีตีเอตี (Tahiti 80) คือกลุ่มดนตรีป็อปฝรั่งเศส ก่อตั้งเมื่อ ค.ศ. 1992 ที่เมืองรูอ็อง ประเทศฝรั่งเศส 
ชื่อของกลุ่มมีที่มาจากคำขวัญบนเสื้อยืด ดนตรีของพวกเขาผสมผสานดนตรีป็อปที่โน้มเอียงไปทางโซล เนื้อร้องของเพลงเป็นภาษาอังกฤษ พวกเขาประสบความสำเร็จพอสมควรในประเทศญี่ปุ่น

**สมาชิก**

**สมาชิกปัจจุบัน**
 Xavier Boyer: ร้องนำ, กีตาร์, เบส, คีย์บอร์ด, เปียโน- Médéric Gontier: กีตาร์, ร้องนำ, คีย์บอร์ด- Sylvain Marchand: กลอง, เพอร์คัชชัน, คีย์บอร์ด, เปียโน- Pedro Resende: เบส, โปรแกรมมิง, คีย์บอร์ด, เพอร์คัชชัน, ร้องนำ- Raphaël Léger: กลอง, เพอร์คัชชัน, คีย์บอร์ด, ร้องนำ- Hadrien Grange: คีย์บอร์ด, เพอร์คัชชัน, ร้องนำ (2012–ปัจจุบัน)

**อดีตสมาชิก**
 Julien Barbagallo: กลอง, เพอร์คัชชัน, คีย์บอร์ด, ร้องนำ (2008–2012)

**ผลงาน**

**อัลบั้มเต็ม**
1999 Puzzle
*2002 Wallpaper For The Soul
*2005 Fosbury
*2008 Activity Center
*2011 The Past, the Present & the Possible
*2014 Ballroom
*2018 The Sunshine Beat Vol. 1
*2022 Here With You

**อีพี**
2000 Heartbeat Remix
*2001 Extra Pieces
*2001 I.S.A.A.C.
*2001 Songs From Outer Space
*2003 A Piece Of Sunshine
*2004 Extra Pieces Of Sunshine
*2005 Sotomayor
*2008 Joulupukki
*2010 Solitary Bizness
*2013 Bang
*2016 ... And the Rest Is Just Crocodile Tears

**อัลบั้มรวมเพลง**
2003 A Piece of Gold
*2005 Unusual Sounds
*2010 Singles Club
*2019 Fear Of An Acoustic Planet

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของตาฮีตีเอตี-  หน้า MySpace ของตาฮีตีเอตี
หมวดหมู่:กลุ่มดนตรีสัญชาติฝรั่งเศส
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสี่
หมวดหมู่:วงกลุ่มหก
โคนามิ

โคนามิ (Konami Gurūpu Kabushiki-gaisha) เป็นบริษัทผลิตและพัฒนาวิดีโอเกม ของเล่น การ์ดของเล่น การ์ตูน ชั้นนำจากประเทศญี่ปุ่น บริษัทก่อตั้งในปี พ.ศ. 2512 ที่นครโอซากะ โดยคำว่า "โคนามิ" มีที่มาจากตัวอักษรแรกของนามสกุลของผู้ร่วมก่อตั้งได้แก่ คาเงมาสะ โคซึกิ (KOuzuki), โยชิโนบุ นากามะ (NAkama), ฮิโระ มัตสึดะ (Matsuda) และ โชคิจิ อิชิฮารา (Ishihara)

**ประวัติ**

**หมายเหตุ**
 โคนามิผลิตเกมที่มีชื่อเสียงออกมาเป็นจำนวนมาก เช่น วินนิง อีเลฟเวน, คอนทร่า, ทวินบี, กราดิอุส, พาโรดิอุส, เก็นโซซุยโคเด็น, อะคุมาโจ แดร็กคิวล่า, โกเอม่อน และโคนามิเวิร์ล เป็นต้น- นอกจากนี้ บริษัทโคนามิยังเป็นบริษัทผลิตการ์ดเกมและซอฟต์แวร์เกมส์ 'ยูกิโอ' ด้วยเช่นกัน- ปัจจุบันบริษัทโคนามิมีสำนักงานใหญ่อยู่ที่กรุงโตเกียว

**อ้างอิง**
  Konami Annual Report date=2008-12-16 :  2002,  2003 date=2009-03-20 ,  2004 date=2009-02-05 ,  2005 date=2009-02-05 ,  2006 date=2009-02-05 ,  2007 date=2009-02-05 ,  2008 date=2009-02-05 . Contains summarized history of the company-  Konami Group History date=2015-10-17 

**แหล่งข้อมูลอื่น**
 Konami portals:  Global date=2015-12-22 ,  America,  Europe date=2012-09-19 ,  Asia date=2010-03-13 ,  Australia,  Japan-  Konami Corporation (Japan) date=2012-09-23 -  Konami Digital Entertainment Co., Ltd. date=2009-02-24 -  Konami Sports & Life Co., Ltd. date=2008-05-22 -  KPE, Inc. date=2014-08-08 -  Hudson Soft Company, Limited date=2012-09-24 -  Konami Digital Entertainment, Inc.-  Konami Gaming, Inc.-  Konami Digital Entertainment GmbH-  Konami Digital Entertainment B.V. date=2010-02-06 -  Konami Digital Entertainment Limited date=2010-07-14 -  Konami Australia Pty Ltd. date=2017-02-18 -  Konami Software Shanghai, Inc. date=2010-04-19 -  The History of Konami date=2009-08-01  at Jap-Sai.com-  Gamespot's KCET company profile date=2007-01-02 -  The History of Konami (1978–1998) date=2009-12-16  at GameSpot
หมวดหมู่:บริษัทของญี่ปุ่น
หมวดหมู่:บริษัทวิดีโอเกม
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:โคนามิ
หมวดหมู่:บริษัทที่ก่อตั้งในปี พ.ศ. 2512
หมวดหมู่:บริษัทวิดีโอเกมของญี่ปุ่น
เผ่าดาน

เผ่าดาน เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ดาน เป็นชื่อของบุตรชายคนที่ 5 ของยาโคบ หรือ อิสราเอล ซึ่งเกิดกับ นางบิลฮาห์ สาวใช้ของนางราเชล 

**กำเนิดดาน**
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกนางบิลฮาห์ สาวใช้ของตนให้เป็นภรรยาน้อยของยาโคบ เพื่อนางจะได้มีบุตรชายโดยผ่านทางสาวใช้นั่นเอง
เหตุที่ได้ชื่อว่า ดาน เนื่องด้วยเมื่อนางบิลฮาห์ตั้งครรภ์และมีบุตรชายให้แก่ยาโคบ นางราเชล ผู้เป็นนายหญิงจึงกล่าวว่า "พระเจ้าผู้ทรงตัดสินเรื่องข้าพเจ้า ได้ทรงสดับฟังเสียงข้าพเจ้าทูล จึงประทานบุตรชายแก่ข้าพเจ้า" ดาน จึงมาจากคำภาษาฮีบรู ที่แปลว่า เขาพิพากษาแล้ว

**คำพยากรณ์ของยาโคบที่มีต่อดาน**
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อดาน มีดังนี้ 
"...ส่วนดานจะเป็นทนายของประชาชนของตน เป็นเผ่าหนึ่งในอิสราเอล ดานจะเป็นงูอยู่กลางถนน เป็นงูพิษที่อยู่ในหนทางที่กัดส้นเท้ามาให้คนขี่ตกหงายลง..."

**คำอวยพรของโมเสสแก่เผ่าดาน**
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าดาน เป็นดังนี้
"...ดานเป็นลูกสิงห์ ที่กระโดดมาจากเมืองบาชาน..."

**ดินแดนของเผ่าดานในอิสราเอล**
เมื่ออิสราเอลได้ขับไล่ชนเผ่าต่าง ๆ และยึดครองแผ่นดินคานาอันแล้วนั้น เผ่ารูเบน และเผ่ากาดได้ขอโมเสสเพื่อยึดครองพื้นที่ฝั่งตะวันออกของแม่น้ำจอร์แดน จึงไม่มีส่วนในแผ่นดินคานาอัน เผ่ายูดาห์ ได้รับเกียรติ เนื่องจากประมุขเผ่า ได้แก่ คาเลบ ได้เป็นหนึ่งในสองของผู้สอดแนมที่ได้ถวายพระเกียรติพระเจ้าต่อแผ่นดินคานาอัน จึงได้รับสิทธิการเลือกดินแดนในคานาอันก่อนเผ่าอื่น ๆ 
เผ่าเลวี ไม่มีส่วนแบ่งในแผ่นดินคานาอัน เนื่องจากเป็นกลุ่มคนที่พระเจ้าทรงเลือกให้ปรนนิบัติงานในสถานนมัสการแก่อิสราเอล ส่วนพงศ์พันธุ์โยเซฟ ได้แก่ เผ่าเอฟราอิม และเผ่ามนัสเสห์นั้น ได้รับสิทธิแห่งบุตรหัวปี ดังนั้น จึงคงเหลือเพียง 7 เผ่าที่ยังไม่ได้รับจัดสรรแผ่นดิน โยชูวา ผู้นำอิสราเอลในขณะนั้น จึงได้นำแผนที่คานาอันส่วนทีเหลือมาแบ่งเป็น 7 ส่วน และได้ทำฉลากสำหรับทั้ง 7 เผ่า ตามที่พระเจ้าทรงบัญชาผ่านโมเสสไว้
ในครั้งนั้น เผ่าดาน จับได้ฉลากที่ 7 และได้ยึดครองเมืองเหล่านั้น และตั้งชื่อเมืองเหล่านั้นเสียใหม่ว่า ดาน ตามชื่อดาน บรรพบุรุษของเขา 

**อ้างอิง**

**ดูเพิ่ม**
 พระธรรมปฐมกาล- พระธรรมกันดารวิถี- พระธรรมโยชูวา- ยาโคบ- โมเสส
ดาน
คณะนิติศาสตร์ มหาวิทยาลัยนเรศวร

คณะนิติศาสตร์ มหาวิทยาลัยนเรศวร (อังกฤษ : Faculty of Law, Naresuan University) เป็นหน่วยงานระดับคณะวิชาสังกัดมหาวิทยาลัยนเรศวร ก่อตั้งขึ้นในปี พ.ศ. 2546 ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก

**ประวัติ**
มหาวิทยาลัยนเรศวร จัดทำหลักสูตรนิติศาสตรบัณฑิต สาขาวิชานิติศาสตร์ในแนวใหม่ขึ้นกล่าวคือ หลักสูตรนิติศาสตรบัณฑิต(หลักสูตรนานาชาติ)มหาวิทยาลัยนเรศวร จะมุ่งเน้นรายวิชานิติศาสตร์ทางด้านการค้าระหว่างประเทศและสารสนเทศศาสตร์ รวมทั้งหลักสูตรนิติศาสตรบัณฑิต (โครงการพิเศษ) เป็นการร่วมมือกับหลักสูตรสูตรวิทยาศาสตรบัณฑิต สาขาวิชาวิทยาศาสตร์การแพทย์ (Dual Degree in Medical Science and Law) เพื่อผลิตนักกฎหมายและนักวิทยาศาสตร์ที่มีศักยภาพและวิสัยทัศน์ สามารถนำพาให้ประเทศมีความเข้มแข็งทางเศรษฐกิจและสังคมในอนาคต
สภามหาวิทยาลัยนเรศวรจึงได้มีมติเห็นชอบให้จัดตั้งคณะนิติศาสตร์ มหาวิทยาลัยนเรศวรขึ้น ในคราวประชุมครั้งที่ 107(3/2546) ลงวันที่ 31 พฤษภาคม พ.ศ. 2546 โดยมีผลตั้งแต่วันที่ 1 ตุลาคม พ.ศ. 2546 เป็นต้นไป
ปัจจุบัน ปริญญาทางนิติศาสตร์ จากคณะนิติศาสตร์ มหาวิทยาลัยนเรศวร ได้รับการรับรองจากเนติบัณฑิตยสภา ผู้ได้รับปริญญาทางนิติศาสตร์ จากมหาวิทยาลัยนเรศวร สามารถสมัครเข้าเป็นนักศึกษาของสำนักอบรมศึกษากฎหมายแห่งเนติบัณฑิตยสภาและสามารถสอบไล่เพื่อเป็นเนติบัณฑิตไทยได้ ซึ่งคณะนิติศาสตร์ มหาวิทยาลัยนเรศวร เป็นคณะนิติศาสตร์ของรัฐที่ได้รับการรับรองจากเนติบัณฑิตยสภาเป็นลำดับที่ 6

**หลักสูตรการศึกษา**
ปัจจุบัน คณะนิติศาสตร์ มหาวิทยาลัยนเรศวร จัดการเรียนการสอนหลักสูตร ได้แก่

**กิจกรรม**

**ประเพณีไหว้ครู และมอบประมวลกฎหมายจากรุ่นพี่สู่รุ่นน้อง**
เป็นประเพณีที่คณะนิติศาสตร์ มหาวิทยาลัยนเรศวร จัดขึ้นเป็นประจำทุกปี เพื่อระลึกถึงพระคุณของครู ซึ่งถือเป็นพระคุณที่สาม
และในงานเดียวกันก็ยังมีการมอบประมวลกฎหมายจากรุ่นพี่สู่รุ่นน้องซึ่งการมอบประมวลกฎหมายนี้ถือเป็นประเพณีที่สำคัญของนิสิตคณะนิติศาสตร์

**งานนิติสัมพันธ์**
จัดขึ้นเป็นประจำทุกปี เพื่อเป็นการเชื่อมความสัมพันธ์ สร้างความสามัคคี ระหว่างนิสิตนิติศาสตร์มหาวิทยาลัยนเรศวรในแต่ละหลักสูตร ดังนี้- นิติศาสตร์ภาคปกติ

**อ้างอิง**

**ดูเพิ่ม**
 มหาวิทยาลัยนเรศวร- รายชื่อคณะนิติศาสตร์ในประเทศไทย

**แหล่งข้อมูลอื่น**
  มหาวิทยาลัยนเรศวร-  คณะนิติศาสตร์ มหาวิทยาลัยนเรศวร-  กระดานสนทนาคณะนิติศาสตร์ มหาวิทยาลัยนเรศวร date=2007-04-28 
นเรศวร
หมวดหมู่:หน่วยงานในมหาวิทยาลัยนเรศวร